Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 81

7. évfolyam Belépõ tevékenységformák A mûvészeti alkotások, a kor és a kultúra leglényegesebb összefüggéseinek vizsgálata. Mûalkotások elemzése, mûvészeti ágak, mûfajok, stílusok, megismerése a mûvészettörténet szerint haladva. Vizuális analízisek, téri, formai és színtanulmányok, alkotó alkalmazások. Önkifejezés, asszociációk. A Monge-vetület, a kavalieri axonometria megismerése. Színrendszerezés. Nyomtatott információk hatásrendszerének vizsgálata. Használati tárgy tervezése. Funkció- és formaelemzések. A tárgykultúra társadalmi, ökológiai összefüggéseinek vizsgálata. Magyar népmûvészet. Témakörök, tartalmak, tevékenységek Kifejezés, képzõmûvészet Nyelv Építészeti hatáselemek (térforma, tömeg, anyag, szerkezet, méret, arány, tagoltság, felület, fényviszonyok, ritmusok, környezet). A plasztikai kifejezés eszközei (a térbeli kiterjedés mértéke, irányok, anyag, formatömeg, tagoltság, méret, felület, a környezet). A síkbeli kifejezés eszközei (téri hatás vagy sík jelleg, átírt formák, színek). Jellegzetes kompozíciós megoldások (szimmetrikus, aszimmetrikus, centrális, dinamikus). Alkotás Érzelmek, hangulatok megfogalmazása, az egyéni színvilágban. Ember vagy állatfigurák elemzõ rajzi és plasztikai tanulmányozása, a karakter. Egyéni asszociációkra támaszkodó átírás, fokozás. Irodalmi (zenei) mû vagy történelmi esemény feldolgozása: szabadon választott grafika. Befogadás A fény, a megvilágítás hatása a színekre, a formákra, a hangulatra. A fény jelentést hordozó, érzelmi vagy gondolati tartalmakat kifejezõ szerepe. Mûvészettörténet (benne a magyar mûvészet). A barokk kor. A XIX. század: a klasszicizmus, a romantika és a realizmus. Az impresszionizmus, a posztimpresszionoizmus. Mûvek leírása, elemzése, értékelése. A Magyar Nemzeti Galéria meglátogatása. Könyvtár- és médiahasználat önálló feladathoz. Vizuális kommunikáció Nyelv A geometrikus alapformák. A nézõpont, a fény-árnyék, a távlat, mint a vizuális hatás eleme. A tónusok. Színek értelmezõ, információs funkciója. Az érthetõ, pontos rajz, az egyértelmû rendezettség és a közmegegyezés (konvenció) szerepe a képi közlõnyelvben. Alkotás Belsõ tér szerkezetes távlati ábrázolása. Modellrajzolás, színezés a formai, a szerkezeti és a színbeli összefüggések vizsgálata. Geometriai formák átalakítása (pl. csonkolás, részek összevonása, nagyítás). Monge-vetület, egyméretû és kétméretû axonometrikus ábrák szerkesztése modell alapján. Rekonstrukciós vázlatok készítése vetületi rajz alapján. Informatív ábrák, diagramok, grafikonok készítése. Befogadás A kifejezõ és a közlõ, a természeti és a geometrikus jellegû ábrázolásmód összevetése. A Monge háromképsíkos vetületi ábrázolás és az axonometrikus ábrázolás. Az önárnyék, a vetett árnyék. A telített, a derített, a tört szín. A színreflex, a színek térbeli és hangulati hatása. A tudományos közlések képi formái. Az alkalmazott grafika, a könyvmûvészet, a fotó és a reklám példáinak hatásrendszere. Tárgy és környezetkultúra Nyelv Vázlatrajzok, részletrajzok, szabásrajzok, látszati ábrák. A tárgy stílusjegyei. Ízlésünk kifejezõdése tárgyainkban. A környezet és az objektum. Alkotás Használati tárgy (pl. öltözék, öv, gomb) tervezése adott funkcióra és stílusban, látszati és vetületi rajzban, szín és anyagmintával. Tárgyak gyûjtése, funkció- és formaelemzése rajzban és írásban. Befogadás A funkció és forma kapcsolatának vizsgálata régi, ismeretlen, érdekes tárgyak megfigyelésével. A tárgyak és az életmód kapcsolata. Népmûvészet (szerszám, faragás, bútor, mézesbáb, tojásfestés, szövés, hímzés, viselet). Technikák Mint a 6. elõzõ évfolyamoknál, valamint: Síkbeli kompozíciók, festmények készítése; körplasztikák mintázása; a megismert grafikai eljárások alkalmazása. Grafikus megoldások (vázolás, tónusmegjelenítés vonallal). Szerkesztés körzõvel, vonalzókkal, vonalkezelési pontosság. Képi közlések, ábrák, reprodukciók gyûjtése és felhasználása a különbözõ ábrázolásmódok elemzéséhez. Papírmakettek és modellek készítése. Szabásrajz szerkesztése, a tervet tartalmazó mappa, doboz készítése. Megismertetésre, elemzésre ajánlott mûalkotások A mûalkotásokat a tanár választja ki, a mûvészettörténeti korszaknak megfelelõen. Vignola – G. della Porta: Il Gesu, Esterházy Fényes Miklós: Fertõdi kastély, Szt. Péter templom és tér, Donner: Szt. Márton szobra, Rembrandt: Éjjeli õrjárat, Velazquez: Bréda átadása, Mányoki Ádám: II. Rákóczi Ferenc, Paraszt barokk épületek: nagyvázsonyi, bakonybéli házak, Pollack Mihály: Nemzeti Múzeum, Hild József: Esztergomi fõszékesegyház, Canova: Mária Krisztina fõhercegnõ síremléke, Ferenczy István: Pásztorlányka, id. Markó Károly: Visegrád, J. Paxton: Kristálypalota, Steindl Imre: Országház, Izsó Miklós: Táncoló paraszt, E. Delacroix: A szabadság vezeti a népet, Corot: Emlékezés, Paál László: Nyárfák, Millet: Kalászszedõk, Daumier: Mosónõ, Munkácsy Mihály: Rõzsehordó, Madarász Viktor: Hunyadi László siratása, Szinyei Merse Pál: Majális, C. Monet: A roueni székesegyház, E. Degas: A tánc csillaga, Cézanne: A Saint Victoire hegy, Gauguin: Tahiti nõk. Kiválasztás szerinti népmûvészeti tárgyak, épületek. A továbbhaladás feltételei A tanuló továbbhaladását a vizuális képességek esetleg alacsony színvonala nem akadályozhatja meg. A tanuló rendelkezik az ábrázoláshoz szükséges készségekkel. Kifejezõ és tervezõ munkáiban figyelembe veszi a színek optikai és érzelmi hatását. Adott elemezési szempontok szerint képes mûalkotásokat összehasonlítani. Ismeri a tanult mûvészettörténeti korok legjellemzõbb stílusjegyeit, koronként és áganként legalább három-három mûalkotást, alkotót ismer fel és tud megnevezni. Megfigyeléskor képes megítélni, téri, formai és színviszonylatokat, arányokat, meglátja a lényeges vizuális összefüggéseket, megérti a szabályszerûségeket és le is tudja rajzolni. Absztrakciós képessége megnyilvánul a lényegkiemelésben, a geometriai egyszerûsítésben. Képes vizuális információkban eligazodni, azokat kritikusan vizsgálni. Ismeri a Monge-vetület és az axonometrikus ábrázolás alapjait, több-kevesebb önállósággal megold ilyen szerkesztési feladatot. Alkalmazza a tárgytervezés módszerét és az elemzés szempontjait. Probléma-megoldási készségei megnyilvánulnak az önálló alkotó, tervezõ-kivitelezõ feladatokban. Jártas a tanulás sajátos vizuális, manuális módjaiban, használja az ábrázolás és alakítás eszközeit.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes